open-index/open-wikipedia-markdown huggingface dataset:
Vortisismi

**Vortisismi** eli **vortismi** (< engl. *vortex*, 'pyörre') oli Englannissa Wyndham Lewisin johdolla 1914 syntynyt lyhytikäinen taidesuunta. Se muistutti futurismia ja etsi aiheensa konekulttuurin rytmisestä maailmasta.

Vortisismin piiriin kuului paitsi maalaustaide, piirrostaide ja taidegrafiikka, myös kuvanveisto ja valokuvaus. Suuntaus esiteltiin Wyndham Lewisin *Blast*-lehden ensimmäisen numeron manifestissa vuoden 1914 heinäkuussa. Liikkeen synnyssä oli mukana Lewisin lisäksi myös muita Rebel Art Centren jäseniä. Lewis näki vortisismin itsenäiseksi vaihtoehdoksi kubismille, futurismille ja ekspressionismille. Hänen mukaansa vortisistit pyrkivät pyyhkimään Britanniasta kaikki viktoriaanisen ajan jäljet ja vapauttamaan maan sen lannistavasta menneisyyden perinteestä. Termi *vortisismi* oli runoilija Ezra Poundin keksimä: hän julisti vorteksin (pyörteen) maksimaalisen energian pisteeksi ja suurimman tehokkuuden edustajaksi. Vortisistit halusivat asettaa koneajan työnsä keskiöön, ja Blastin manifesto kehotti heitä täyttämään taiteensa "koneiden, tehtaiden, uusien ja laajempien rakennusten, siltojen ja tehtaiden muodoilla". He arvostelivat futuristeja liiallisesta "maalauksellisuudesta", melodramaattisuudesta ja mahtavuudesta. Lewis kumppaneineen tavoitteli liikkeen selkeää erottuvuutta futuristien sumean liikkeenkuvauksen sijaan, ja he käyttivät voimakkaita ääriviivoja. Vortisistit kiinnittivät futuristeista poiketen paljon huomiota myös koneellisen maailman pimeään puoleen, sen julmuuteen ja kovuuteen.

Vortisistit toimivat vuosien 1914–1916 välillä. Heihin kuuluivat Wyndham Lewisin lisäksi muiden muassa Jessica Dismorr, Frederick Etchells, Henri Gaudier-Brzeska, William Roberts, Helen Saunders, Edward Wadsworth, Lawrence Atkinson, David Bomberg, Jacob Kramer ja Christopher Nevinson. Ensimmäinen maailmansota keskeytti liikkeen toiminnan, eikä se enää jatkanut sodan jälkeen.

## Lähteet

## Aiheesta muualla
* vorticism.co.uk
Sherry (kappale)

**”Sherry”** on Bob Gaudion kirjoittama ja The Four Seasons -yhtyeen esittämä kappale vuodelta 1962. Se oli samalla yhtyeen ensimmäinen listaykkönen Yhdysvaltain Billboard Hot 100 -listalla.

Kappaleen nimi oli alun perin ”Terry”, ja myöhemmin kokeiltiin myös muotoja ”Jackie” ja ”Peri”. Lopullinen muoto ”Sherry” keksittiin tuottaja Bob Crewen hyvän ystävän tyttären Cheri Spectorin innoittamana. Kappaleessa on esillä yhtyeen tavaramerkki, Frankie Vallin falsettilaulu.

## Lähteet
KSC Lokeren

**Koninklijke Sporting Club Lokeren Oost-Vlaanderen** eli **KSC Lokeren** on jalkapalloseura Lokerenin kaupungista. Seuran edustusjoukkue on parhaimmillaan ollut Belgian pääsarjassa toinen kaudella 1980–81. Belgian cupin seura on voittanut kahdesti 2011–2012 ja 2013–2014. Seura ajautui konkurssiin vuonna 2020.

## Lähteet
Nina Hyvärinen

**Nina Hyvärinen** –nimisiä henkilöitä ovat:

* Nina Hyvärinen, suomalainen balettitanssija ja baletin opettaja. 
* Nina Hyvärinen (o.s. Sandell), suomalainen koripalloilija
Nina Hyvärinen (koripalloilija)

**Nina Hyvärinen** (o.s. **Sandell**, s. 25. joulukuuta 1980 Nokia) on suomalainen koripalloilija.

## Urheilu-ura

Kankaantaan Kisan kasvatti Hyvärinen pelasi naisten SM-sarjassa yhdeksän kautta edustaen Tampereen Pyrintöä, BC Nokiaa ja hetken ajan Forssan Alkua, jossa hän sai SM-pronssia kaudella 2001–2002. Hänet valittiin Naisten I-divisioonan vuoden pelaajaksi vuosina 2010 ja 2012.

Kesällä 2004 Hyvärinen siirtyi Tampereen Pyrintöön. Hyvärinen, tyttönimeltään Sandell, piti välivuoden kaudella 2005–2006 saatuaan lapsen. Hän teki naisten SM-sarjaan palanneen BC Nokian kanssa pelaajasopimuksen kaudeksi 2012–2013. Syksyllä 2013 Hyvärinen lopetti uransa, ja BC Nokia luopui SM-sarjapaikastaan. Syksyllä 2014 Hyvärinen palasi BC Nokian I-divisioonajoukkueeseen.

## Yksityiselämä

Hyvärisen pikkuveli Sami Sandell on pelannut jääkiekkoa, ja lisäksi sisarussarjaan kuuluu Ninaa kolme vuotta vanhempi Toni-isoveli. Hyvärinen on naimisissa koripallovalmentaja Antti Hyvärisen kanssa. Heillä on kaksi poikaa. Ammatikseen Hyvärinen on työskennellyt suunnittelijana Nokian Renkailla.

## Lähteet
* Nina Hyvärinen  baskethotel.com
* 

### Viitteet
Nykytaide (yhdistys)

**Nykytaide ry** oli vuosina 1939–1990 toiminut suomalainen taideyhdistys, joka organisoi nykytaiteeseen keskittyviä näyttelyitä. Sen alkuperäisenä tarkoituksena oli edistää nykytaiteen tuntemusta Suomessa sekä lisätä vuorovaikutusta suomalaisen ja kansainvälisen taide-elämän välillä.

## Perustaminen
Nykytaide ry:n perustajajäsenet olivat arkkitehti Alvar Aalto, mesenaattina tunnetuksi tullut Maire Gullichsen, taidehistorioitsijat Nils-Gustav Hahl ja Bertel Hintze sekä taidekriitikko ja yhteiskuntatieteilijä Antero Rinne. Syynä yhdistyksen perustamiselle oli muun muassa nykytaiteelle tarkoitettujen näyttelytilojen puute sekä niiden järjestämisen korkeat kustannukset. Nykytaide ry pystyi toteuttamaan suurempia hankkeita kuin yksityiset galleriat ja sen oli mahdollista myös hakea ulkopuolista rahoitusta. Aktiivisimmillaan yhdistyksen näyttelytoiminta oli 1940–1950-luvuilla, jolloin Suomen valtiolla ei ollut organisaatiota kansainvälistä näyttelyvaihtoa varten, vaan ne hoidettiin yksityisten tahojen kautta. Aloitteen Nykytaide ry:n perustamisesta tekivät Gullichsen ja Hintze, joka toimi myös sen ensimmäisenä puheenjohtajana vuosina 1939–1954.

## Toiminta
Toinen maailmansota oli tehnyt mahdottomaksi ulkomaisen nykytaiteen saamisen Suomeen, joten yhdistys aloitti toimintansa esittelmällä suomalaista taidetta ulkomailla. Ensimmäinen näyttely kiersi Norjassa ja Ruotsissa vuonna 1940. Sen tuotosta suuri osa lahjoitettiin Suomen puolustusvoimille. Toinen merkittävä näyttely oli 1944 Tukholmassa järjestetty suomalaisen nykytaiteen suurkatselmus, joka osoitti maan kulttuuri-elämän olevan elinvoimainen myös sota-aikana. Ensimmäinen Pohjoismaiden ulkopuolella pidetty näyttely oli Pariisissa vuonna 1951 esillä ollut ”Quelques peintres finlandais” eli ”Suomalaisia maalareita".

1950-luvulla Nykytaide ry toi Suomeen enimmäkseen ranskalaista nykytaidetta, jota esiteltiin vuosikymmenen aikana yhteensä parissakymmenessä näyttelyssä. Ne olivat aikaansa nähden radikaaleja ja aiheuttivat runsaasti julkista keskustelua. Erityisen tärkeä maan taide-elämän kannalta oli vuonna 1952 Helsingin taidehallissa pidetty Klar Form, joka esitteli kuuluisan Pariisin koulukunnan teoksia. Se vaikutti ratkaisevasti abstraktin taiteen sekä konstruktivismin läpimurtoon Suomessa. Vuonna 1961 Nykytaide ry oli käynnistämässä Ars-näyttelyitä yhteistyössä Suomen taideakatemian kanssa. 

Yhdistyksen tarkoituksena oli myös kerätä oma taidekokoelma, mutta varat eivät kuitenkaan lopulta riittäneet siihen. Sen sijaan 1960-luvun alkupuolelta lähtien Nykytaide ry toimi aktiivisesti valtakunnallisen nykytaiteen museon perustamishankkeen tukijärjestönä. Yhdistys lopetti toimintansa vuonna 1990, kun Nykytaiteen museo avattiin Helsingissä.

## Katso myös
*Kiasma

## Kirjallisuutta
*Melgin, Elina & Suhonen, Pekka: *Nykytaide 1939-1989*, Nykytaide ry 1989. .

## Lähteet
Władysław Dąbrowski

**Władysław Dąbrowski** (s. 21. syyskuuta 1947 Grodzisk Mazowiecki) on puolalainen entinen jalkapalloilija. Hän pelasi urallaan 166 ottelua Puolan liigassa Legia Varsovan ja Widzew Łódźin joukkueissa vuosina 1973–1980, tehden niissä yhteensä 53 maalia.  

Vuodet 1981–1984 Dąbrowski pelasi Suomessa I divisioonaa Oulun Työväen Palloilijoissa sekä Kajaanin Hakassa. Kaudella 1981 hän voitti maalikuninkuuden 26 maalillaan. Se pysyi Suomen toiseksi korkeimman sarjatason maaliennätyksenä vuoteen 2014 saakka, jolloin ennätyksen rikkoi FC Hakan Kalle Multanen.

## Lähteet
Joosef Exeteriläinen

**Joosef Exeteriläinen** () oli 1100-luvulla elänyt latinaksi kirjoittanut runoilija, joka asui Exeterissä, Englannissa. Hän lähti noin vuonna 1180 opiskelemaan Gelderniin, missä hän ystävystyi eliniäksi Guibertin kanssa, josta tuli myöhemmin Florennesin apotti. Heidän kirjeenvaihtoaan on säilynyt.

Joosef Exeteriläisen tunnetuin runo on Troijan sodasta kertova *[[De bello Troiano]]*, joka käsittää kuusi kirjaa. Niistä suurin osa on kirjoitettu ennen vuotta 1183, mutta saatettu loppuun vuoden 1184 jälkeen. Lähtiessään Pyhään maahan kolmannelle ristiretkelle Joosefin ystävä, Canterburyn arkkipiispa Baldwin, suostutteli hänet mukaansa. Baldwinin kuoltua 1190 Joosef palasi kotiin. Hän kertoi ristiretkestä runossaan *[[Antiocheis]]*, josta on jäljellä vain katkelmia. Muutamia muita nyt jo kadonneita runoja on pantu hänen nimiinsä, mutta ei voida tietää, olivatko ne todellisuudessa hänen kirjoittamiaan.

## Lähteet

## Kirjallisuutta
*
*
*
*
Pariisin koulukunta

**Pariisin koulukunta** () oli modernin taiteen koulukunta, joka vaikutti Pariisissa noin vuodesta 1900 aina 1960-luvulle saakka. Se muodostui kaupungissa vaikuttaneista ranskalaisista ja ulkomaalaisista taiteilijoista, joihin lukeutui taidemaalarien lisäksi kuvanveistäjiä sekä myös joitakin muiden alojen tekijöitä. Koulukunnan keskus oli aluksi Montmartren alueella, mutta siirtyi jo 1910-luvulla Montparnassen kaupunginosaan. Merkittävimpiä Pariisin koulukunnan taiteilijoita olivat muun muassa Pablo Picasso, Marc Chagall ja Henri Matisse.

Suomessa Pariisin koulukunnan teoksia oli ensimmäistä kertaa esillä tiettävästi vuonna 1951, jolloin Helsingin taidehallissa nähtiin Nykytaide ry:n tuottamana Pohjoismaita kiertänyt näyttely Klar Form. Sillä oli ratkaiseva merkitys abstraktin taiteen sekä konstruktivismin läpimurtoon Suomessa.

## Lähteet

## Aiheesta muualla
*Ecole de Paris – School of Paris -verkkosivusto  (englanniksi)
Nykytaiteen museo

**Nykytaiteen museo**:

* Nykytaiteen museo Kiasma
* Nykytaiteen museo – Montsoreaun linna
* Tampereen nykytaiteen museo
* Emma (taidemuseo)
* Ars Aevi
* Solomon R. Guggenheim -museo
* Astrup Fearnleyn nykytaiteen museo
Sunways

**Sunways** oli turkkilais-ruotsalainen tilauslentoyhtiö, joka muodostui sisaryhtiöistä *Sunways Airlines AB* (SWY) ja *Sunway Intersun Havacilik Anonim Sirketi* (SWW). Ne omisti turkkilainen vuosina 1985–1997 toiminut matkanjärjestäjä Tursem S.A. Lentoyhtiö Sunways aloitti toimintansa vuonna 1995 mutta joutui Ruotsissa lentokieltoon 1997. Siitä alkaneet vaikeudet veivät koko Tursem-konsernin konkurssiin 1997. Tursem omisti Suomessa Kymppi-Matkat Oy:n ja Ruotsissa Expressresor AB:n.
Konkurssissa yli 17&nbsp;000 matkailijaa jäi pulaan eri matkakohteissa, ja monet suuret matkanjärjestäjät tulivat lentokonekapasiteettinsa avulla apuun matkailijoiden kotiuttamiseksi.

## Kalusto
Turkista käsin toimineella Sunway Intersun Havacilik -yhtiöllä oli käytössään neljä MD-83-matkustajakonetta. Ruotsista käsin toimineella sisaryhtiöllä oli käytössään neljä Boeing 757-200 -lentokonetta.

Lokakuussa 1996 yhtiön lentokone joutui vaaratilanteeseen Kajaanin ja huhtikuussa 1997 Joensuun lentoasemalla.

## Lentokohteet
### Ruotsi
*Arlanda, Tukholma, Göteborg, Örebro, Uumaja, Luulaja, Sundsvall, Malmö, Jönköping, Visby, Västerås, Nyköping

### Thaimaa
*Phuket

### Turkki
*Istanbul, Antalya, Izmir, Dalaman

### [[Yhdistyneet arabiemiirikunnat]]
*Dubai

### Intia
*Goa

### Suomi
*Helsinki-Vantaa, Oulu, Kokkola, Turku, Tampere, Jyväskylä, Joensuu, Kajaani

### Norja
*Oslo, Bergen, Tromssa, Trondheim, Stavanger, Kirkenes

### Tanska
*Kööpenhamina, Aalborg, Billund, Esbjerg, Karup

### Kreikka
*Korfu, Rodos, Heraklion, Samos

### Espanja
*Las Palmas, Teneriffa, Fuerteventura, Arrecife,Mallorca

### Kenia
*Mombasa

### Tunisia
*Monastir

### Egypti
*Sharm el-Sheikh

## Lähteet

## Aiheesta muualla
*Sunways-logo
FS Lieutenant de vaisseau Lavallée (F790)

**Lieutenant de vaisseau Lavallée** (runkonumero F790) oli Ranskan laivaston vuonna 1980 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 30. marraskuuta 1977. Se laskettiin vesille 12. toukokuuta 1979 ja otettiin palvelukseen 9. lokakuuta 1980.

## Palvelus
Alus poistettiin palveluksesta 2. heinäkuuta 2018.

## Lähteet

*

### Viitteet
FS Commandant L'Herminier (F791)

**Commandant L'Herminier** (runkonumero F791) oli Ranskan laivaston 1986 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 29. toukokuuta 1979. Se laskettiin vesille 7. maaliskuuta 1981 ja otettiin palvelukseen 19. tammikuuta 1986.

## Palvelus
Alus poistettiin palveluksesta 7. heinäkuuta 2018.

## Lähteet
*

### Viitteet
FS Premier maître L'Her (F792)

**Premier maître L'Her** (runkonumero F792) on Ranskan laivaston 1981 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 15. joulukuuta 1978. Se laskettiin vesille 28. kesäkuuta 1980 ja otettiin palvelukseen 5. joulukuuta 1981.

## Palvelus
Alus oli 2014 aktiivipalveluksessa.

## Lähteet

*

### Viitteet
FS Commandant Blaison (F793)

**Commandant Blaison** (runkonumero F793) on Ranskan laivaston 1982 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 15. marraskuuta 1979. Se laskettiin vesille 7. maaliskuuta 1981 ja otettiin palvelukseen 28. huhtikuuta 1982.

## Palvelus
Alus oli 2014 aktiivipalveluksessa.

## Lähteet

*

### Viitteet
Kymppi-Matkat

**Kymppi-Matkat Oy** oli suomalainen vuonna 1986 perustettu matkanjärjestäjä, jonka omisti vuosina 1991–1997 turkkilainen Tursem A.S. Kymppi-Matkat ja muut Tursemin tytäryhtiöt menivät konkurssiin 1997 emoyhtiön kaaduttua. Tuolloin yli 17&nbsp;000 matkailijaa jäivät pulaan eri matkakohteissa, ja monet suuret matkanjärjestäjät tulivat lentokonekapasiteettinsa avulla apuun matkailijoiden kotiuttamiseksi.

Tursemin vaikeudet alkoivat Ruotsista, jossa ryhmän lentoyhtiö Sunways joutui lentokieltoon taloudellisten ja teknisten syiden takia. Tursemin olivat perustaneet vuonna 1985 Haluk Semiz ja Nedim Gürbüz.

Palvelualojen ammattiliitto haastoi Kymppi-Matkat oikeuteen muun muassa 58 oppaan saamatta jääneiden 1,4 miljoonan markan palkkarästien vuoksi. Oikeuden vuonna 2001 antaman päätöksen mukaan Kymppi-Matkoja ei voitu pitää oppaiden varsinaisena työnantajana, koska oppaat olivat solmineet työsuhteen samaan Tursem-konserniin kuuluneen Marrell Guidingin kanssa eikä Kymppi-Matkoilla ollut Marrell Guidingiin käskyvaltaa.

Nykyisin Kymppi-Matkat on Litus Oy:n aputoiminimi. 

## Lähteet
Ian Harding

**Ian Harding** (s. 16. syyskuuta 1986) on yhdysvaltalainen näyttelijä. Hän on näytellyt Ezra Fitzin roolia ABC:n televisiosarjassa *[[Valehtelevat viettelijät]]*.

Harding syntyi Heidelbergissä Saksassa yhdysvaltalaiseen sotilasperheeseen. Muutama vuosi hänen syntymänsä jälkeen perhe muutti Yhdysvaltoihin Virginiaan. Hän innostui teatterista ja opiskeli näyttelemistä Carnegie Mellon -yliopistossa.

Vuodesta 2010 alkaen Harding on esittänyt englanninopettaja Ezra Fitziä *Valehtelevissa viettelijöissä*. Hän on saanut roolistaan muun muassa useita Teen Choice -palkintoja. Lisäksi hän on näytellyt esimerkiksi elokuvassa *[[Adventureland]]* ja televisiosarjassa **.

## Lähteet

## Aiheesta muualla
*
FS Commandant Ducuing (F795)

**Commandant Ducuing** (runkonumero F795) on Ranskan laivaston 1983 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 1. lokakuuta 1980. Se laskettiin vesille 26. syyskuuta 1981 ja otettiin palvelukseen 17. maaliskuuta 1983.

## Palvelus
Alus oli 2014 aktiivipalveluksessa.

## Lähteet

*

### Viitteet
FS Commandant Birot (F796)

**Commandant Birot** (runkonumero F796) on Ranskan laivaston 1984 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 23. maaliskuuta 1981. Se laskettiin vesille 22. toukokuuta 1982 ja otettiin palvelukseen 14. maaliskuuta 1984.

## Palvelus
Alus oli 2014 palveluksessa.

## Lähteet

*

### Viitteet
Alma Tour

**Alma Tour** () oli bulgarialainen vuonna 1991 perustettu matkatoimisto, joka toimi myös Suomessa vuodesta 2008 konkurssiinsa 2011 asti. Sillä oli myös oma tilauslentoyhtiö Alma Tour Fly, jonka kalustona oli Airbus-koneita.

Vuonna 2001 Alma Tour alkoi laajentua Bulgariasta Pietariin ja Moskovaan ja sitten Ukrainaan, Latviaan, Liettuaan ja Viroon. Suomeen Alma Tour tuli keväällä 2008.

Syyskuussa 2011 noin tuhat turistia, valtaosin venäläisiä, jäi jumiin Bulgariaan Alma Tourin vaikeuksien vuoksi. Joukossa oli myös suomalaisia, jotka lennätettiin kotiin Suomen kuluttajaviraston kustannuksella.

Alma Tourin päävelkojat olivat Bulgarian Commercial Corporate Bank (Корпоративна търговска банка, 15 miljoonaa euroa) ja tilauslentoja hoitanut Bulgaria Air (3,6 miljoonaa euroa). Alma Tour omisti hotelleja Mustanmeren rannalla ja Banskon vuoristokohteessa.

Alma Tour teki Suomesta valmismatkoja Bulgarian ohella muun muassa Egyptiin, Maltaan ja Dubaihin.

Alma Tour tuli Suomessa tunnetuksi *[[Matkaoppaat]]*-tositelevisiosarjan kolmannella tuotantokaudella, jolloin sen päähenkilöinä esiintyivät Alma Tourin oppaat Bulgarian Sunny Beachillä.

## Lähteet
Kuningattaren rakastaja

**Kuningattaren rakastaja** (*Der Favorit der Königin*) on Franz Seitzin ohjaama mustavalkoinen mykkäelokuva vuodelta 1922. 

Elokuvan käsikirjoitus perustuu Georg Hirschfeldin näytelmään *Das zweite Leben*.

Elokuvan ensi-ilta Suomessa oli 14. lokakuuta 1924 Helsingissä elokuvateatteri Unionissa.

## Näyttelijät
(DHM:n näyttelijäluettelo on laajempi kuin Imdb:n luettelo)

## Lähteet
Franz Seitz (vanhempi)

**Franz Seitz** (14. huhtikuuta 1887 München, Saksa – 7. maaliskuuta 1952 Schliersee, Länsi-Saksa) oli saksalainen elokuvaohjaaja ja käsikirjoittaja. Hän ohjasi kuutisenkymmentä elokuvaa vuosina 1920–1951. Hän oli myös näyttelijä ja hänellä oli hänen omaa nimeään kantava tuotantoyhtiö. Hänen poikansa Franz Seitz (*Georg Laforet*) (1920–2006) oli elokuvatuottaja.

## Filmografia
**Ohjaukset, osassa myös käsikirjoitus**

* * Der Herr mit der Dogge* 1918
* *Verlorenes Spiel* 1919
* *Die Gemeinde von Sankt Helena und ihr Kaplan* 1919
* *Die sterbende Salome* 1919
* *Prinz Keo. Der Raub der Mumie* 1919
* *Der letzte Schuß* 1920
* *Das Ende des Abenteurers Paolo de Caspado* 1920
* *Der bayerische Hiasel* 1920
* *Das ausgeschnittene Gesicht* 1920
* *Die Vermummten* 1920
* *Das Milliardentestament* 1920
* *Der Ausgestoßene* 1921
* *Tom Mürger, der Bankräuber* 1921
* *Die Flucht ins Jenseits oder Die dunkle Gasse von New York* 1921
* *Jägerblut* 1922
* *[[Kuningattaren rakastaja]]* (*Der Favorit der Königin*) 1922
* *Des Kaisers alte Kleider* 1923
* *Die blonde Hannele* 1924
* *Der Weg zu Gott* 1924
* *Die abenteuerliche Hochzeit* 1925
* *Das Parfüm der Mrs. Worrington* 1925
* *Dein Begehren ist Sünde ...* 1925
* *Der Jäger von Fall* 1926
* *Heimliche Sünder* 1926
* *Marccos tollste Wette* 1926
* *Ich habe im Mai von der Liebe geträumt* 1927
* *Arme kleine Colombine* 1927
* *Hinter Klostermauern* 1928
* *Der Weiberkrieg* 1928
* *Almenrausch und Edelweiss* 1928
* *Links der Isar - rechts der Spree* 1929
* *Der fidele Bauer* 1929

* *[[Siveä sulotar]]* (*Die keusche Kokette*) 1929
* *Bruder Bernhard* 1929
* *Der Herrgottschnitzer von Oberammergau* 1930
* *Der Jäger von der Riß. Der Schuß im Morgengrauen* 1930
* *Glühende Berge - Flammendes Herz* 1930
* *Die Mutter der Kompagnie* 1931
* *Der Schützenkönig* 1932
* *Wenn dem Esel zu wohl ist...* 1932
* *Ein Kuß in der Sommernacht* 1933
* *S.A.-Mann Brand* 1933
* *Der Meisterdetektiv* 1933
* *Die blonde Christl * 1933
* *Achtung! Wer kennt diese Frau?* 1934
* *Die Frauen vom Tannhof* 1934
* *Zwischen Himmel und Erde* 1934
* *Bei der blonden Kathrein* 1934
* *Mit dir durch dick und dünn* 1934
* *Der Kampf mit dem Drachen* 1935
* *Die Jugendsünde* 1936
* *Es waren zwei Junggesellen* 1936
* *Du kannst nicht treu sein* 1936
* *Der ahnungslose Engel* 1936 
* *So weit geht die Liebe nicht* 1937
* *IA in Oberbayern* 1937
* *Die Pfingstorgel* 1938
* *Skandal um den Hahn* 1938 
* *Hochzeit mit Hindernissen* 1939
* *Das jüngste Gericht* 1940
* *Der Mann aus Zelle* 19* 1922
* *Die Erbin vom Rosenhof* 1942
* *Der letzte Schuß'' 1951

## Lähteet
Franz Seitz

**Franz Seitz** tarkoittaa seuraavia:

* Franz Seitz (1887–1952), saksalainen elokuvaohjaaja ja -tuottaja
* Franz Seitz, *Georg Laforet*, (1920–2006), saksalainen elokuvaohjaaja ja -tuottaja
* Franz Seitz, saksalainen elokuvayhtiö
FS Jean Moulin (F785)

**Jean Moulin** (runkonumero F785) oli Ranskan laivaston 1977 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 15. tammikuuta 1975. Se laskettiin vesille 31. tammikuuta 1976 ja otettiin palvelukseen 11. toukokuuta 1977.

## Palvelus
Alus poistettiin palveluksesta vuonna 1999.

## Lähteet
*

### Viitteet
Kromidioksidi

**Kromidioksidi** eli **kromi(IV)oksidi** (CrO2) on epäorgaaninen yhdiste ja eräs kromin oksideista. Yhdistettä käytetään sen magneettisten ominaisuuksien vuoksi muun muassa ääni- ja videokaseteissa ja muissa magneettisissa tallennusvälineissä.

## Ominaisuudet
Huoneenlämpötilassa kromidioksidi on ruskehtavan mustaa veteen liukenematonta kiteistä ainetta. Kromidioksidi liukenee kuitenkin väkevään rikkihappoon ja väkeviin emäsliuoksiin. Kuumennettaessa noin 350 °C;n lämpötilaan se hajoaa muodostaen dikromitrioksidia ja happea. Magneettisilta ominaisuuksiltaan yhdiste on ferromagneettinen ja sen Curie-lämpötila on 120 °C. Kromidioksidi on sähkönjohde ja sen resistiivisyys on 2,5·10-4&ndash;4·10-2 Ω·cm. Kiderakenteeltaan kromidioksidin rakenne on rutiilin kaltainen.

## Valmistus ja käyttö
Ensimmäisen kerran kromidioksidia valmisti Friedrich Wöhler vuonna 1859 kromyylikloridista. Muita tapoja ovat eräiden kromi(III)yhdisteiden kuten kromi(III)kromaatin, hapetus hapen, vetyperoksidin tai kromaattien avulla tai kromitrioksidin hajotus korkeassa lämpötilassa. Nykyään yhdistettä valmistetaan teollisesti pääasiassa prosessilla, jossa dikromitrioksidin ja kromitrioksidin seosta kuumennettaan veden läsnä ollessa 250&ndash;500 °C:n lämpötilaan.

Magneettisten ominaisuuksiensa vuoksi kromidioksidia käytetään magneettisten tallennusvälineiden kuten videokasettien nauhoissa. Kromidioksidia käyttämällä saadaan usein resoluutioltaan korkeampia nauhoja kuin rauta(III)oksidista valmistamalla.

## Lähteet

## Aiheesta muualla
*
Éridan-luokka

**Éridan-luokka** on Ranskan laivaston kymmenen miinantorjunta-aluksen muodostama alusluokka, joka on osa Ranskan, Belgian ja Alankomaiden yhdessä suunnittelemaa Tripartite-luokkaa. Ranska osti myöhemmin Belgialta kolme alusta.

## Alukset

## Lähteet
*

### Viitteet
Luigi Sartor

**Luigi Sartor** (s. 30. tammikuuta 1975 Treviso, Italia) on italialainen uransa lopettanut jalkapalloilija, pelipaikaltaan puolustaja.

Sartor pelasi urallaan yhteensä 165 ottelua Italian pääsarjassa Serie A:ssa edustaen Juventusta, Reggianaa, Vicenzaa, Parmaa, Romaa ja Anconaa. Parhaimmillaan hänen joukkueensa ylsi sarjassa toiseksi (Inter 1997–1998). Italian cupin Sartor voitti kolme kertaa: Vicenzassa kaudella 1996–1997 ja Parmassa kausina 1998–1999 ja 2001–2002. Hän pelasi lisäksi 38 ottelua Italian toiseksi korkeimmalla sarjatasolla Serie B:ssä edustaen Vicenzaa, Genoaa ja Hellas Veronaa ja seitsemän ottelua Unkarin pääsarjassa edustaen Sopronia.

Italian maajoukkueessa Sartor pelasi kaksi A-maaottelua, joista ensimmäisen vuonna 1998 ja toisen vuonna 2002. Sartor edusti Italiaa olympialaisissa 1996, jossa hän pelasi yhden ottelun.

## Lähteet
22978 Nyrölä

**22978 Nyrola** tai Nyrölä on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät suomalaiset tähtiharrastajat Arto Oksanen, Harri Hyvönen ja Marko Moilanen vuonna 1999 Nyrölän observatoriossa, Jyväskylässä. Pikkuplaneetta sai nimensä löytöpaikan, Nyrölän kylän mukaan. Ennen kuin asteroidi sai oikean nimensä, se tunnettiin tunnuksella **1999 VO24**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohde on läpimitaltaan noin  ja pyörähdysaika akselin ympäri on .

Nyrölä on ensimmäinen suomalaisten tähtiharrastajien löytämä taivaankappale.

## Lähteet
*JPL Small-Body Database Browser: 22978 Nyrola (1999 VO24) 
*ABSOLUTE MAGNITUDE (H) 

### Viitteet
João Coutinho -luokka

**Joõa Coutinho -luokka** on Portugalin laivaston kuuden 1970-luvun alussa valmistetun aluksen muodostama  korvettiluokka, jotka sijoitettiin alun perin Portugalin Afrikan siirtomaihin.

Alukset suunnitteli Rogério de Oliveira. Siirtomaasotien vuoksi ne piti saada nopeasti palvelukseen ja alukset tilattiin ulkomailta. Kuudesta tilatusta aluksesta kolme tilattiin Saksasta Blohm + Vossilta ja loput Espanjasta Empresa Nacional Bazánilta. Kaikki tilatut alukset laskettiin vesille 1970-1971.

Vuodesta 1970 alkaen aina siirtomaasotien loppuun vuonna 1975 alukset valvoivat Angolan, Mozambikin, Guinean ja Kap Verden rannikoita sekä tukivat maajoukkoja. Siirtomaiden itsenäistyttyä alukset siirrettiin Portugaliin ja ne aloittivat vesialueiden valvonnan.

Alustyyppi on ollut suunnittelun perustana useille muille aluksille kuten Portugalin Baptista de Andrade -luokalle, Espanjan, Marokon ja Egyptin käytössä oleville Descubierta-luokan korveteille, Argentiinan Espora-luokalle sekä Ranskan, Argentiinan ja Turkin käytössä olevalle D'Estienne d'Orves -luokan korveteille.
 
## Alukset

## Lähteet
*

### Viitteet

## Aiheesta muualla
*areamilitar.net
Tédjé

**Tédjé** (myös *Tédié*) on maalaiskunta Moptin alueen Douentzan piirissä Malissa. Sen keskuskylä Tongo-Tongo sijaitsee Bandiagaran tasangolla 30 kilometriä Douentzasta lounaaseen. Kunnassa on 9&nbsp;700 asukasta (vuonna 2009).

Tédjén kunnan pinta-ala on 161 neliökilometriä. Se rajoittuu pohjoisessa Douentzan piirin Koubéwel Koundian sekä idässä Douentzan ja Dianwélin kuntiin sekä etelässä ja lännessä Bandiagaran piiriin. Maisemaa leimaa Bandiagaran vuorijono.

Kuntaan kuuluu 12 kylää. Asukkaat ovat etupäässä dogoneja ja fulbeja. Vallitseva uskonto on islam.

Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tongo-Tongossa pidetään viikoittaiset markkinat.

Kunnan liikenneyhteydet ovat heikot. Palveluihin kuuluvat koulut ja terveysasema. Matkailijoita käy tutustumassa Bandiagaran dogonikyliin.

## Lähteet
Pétaka

**Pétaka** on maalaiskunta ja sen keskuskylä Moptin alueen Douentzan piirissä Malissa. Se sijaitsee kymmenen kilometriä Douentzasta koilliseen. Kunnassa on 6&nbsp;000 asukasta (vuonna 2009).

Pétakan kunnan pinta-ala on 234 neliökilometriä. Se rajoittuu pohjoisessa Douentzan piirin Gandamian, idässä Dallahin, etelässä Kérénan sekä lännessä Douentzan ja Débérén kuntiin. Seutu kuuluu Sahelin vyöhykkeeseen. Pohjoisessa kohoavat Dyoundévuoret. Kunnan alueella on muutamia pysyviä ja ajoittain kuivuvia järviä.

Kuntaan kuuluu viisi kylää. Asukkaat ovat etupäässä dogoneja. Heidän lisäkseen kunnassa asuu songhaita. Vallitseva uskonto on islam.

Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu ja maapapu. Pétakassa pidetään viikoittaiset markkinat.

Pétakan kautta kulkee Moptin ja Gaon välinen maantie RN16. Palveluihin kuuluu kolme koulua sekä koulutus- ja kehittämiskeskus (CED). Terveyspalvelut sijaitsevat Douentzassa.

## Lähteet
Mondoro

**Mondoro** on maalaiskunta ja sen keskuskylä Moptin alueen Douentzan piirissä Malissa. Se sijaitsee Gondo-Mondoron tasangolla 165 kilometriä Douentzasta kaakkoon. Kunnassa on 42&nbsp;200 ja keskuskylässä 4&nbsp;900 asukasta (vuonna 2009, väestönlaskenta).

Mondoron kunnan pinta-ala on 5&nbsp;598 neliökilometriä. Se rajoittuu lännessä Douentzan piirin Haïrén, pohjoisessa Homborin, lounaassa Koron piirin Dinangouroun ja Yoron ja idässä Timbuktun alueen Gourma-Rharousin piirin Gossin kuntiin sekä etelässä Burkina Fasoon. 

Alue on pinnanmuodostukseltaan tasankoa. Kasvillisuus on heinä- ja pensassavannia. Vesistöt ovat sateen synnyttämiä lampia ja idässä Burkina Fason rajalla virtaava Sourojoki. Seutu kuuluu kuivuudesta kärsivään Sahelin vyöhykkeeseen. Kunnan alueella kulkee norsujen vaellusreittejä.

Kuntaan kuuluu 23 kylää. Asukkaat ovat etupäässä dogoneja ja fulbeja. Lisäksi on jonkin verran songhaita. Vallitseva uskonto on islam.

Mondorosta on kuivana aikana liikennöitävät reitit Haïrén kunnan Boniin ja Burkina Fason Djiboon. Seudun pääelinkeinot ovat maanviljely ja karjanhoito. Lisäksi harjoitetaan kaupankäyntiä. Käsityöammattien, palvelujen ja kalastuksen merkitys on vähäinen. Tärkeimmät viljelykasvit ovat hirssi, riisi, lehmänpapu, maapähkinä, maapapu ja durra. Kotieläimiä ovat naudat, lampaat ja vuohet.

Palveluihin kuuluvat 14 alakoulua, yksi yläkoulu, koulutus- ja kehittämiskeskus (CED) sekä kolme terveysasemaa. Vesihuolto käsittää kaivoja, porakaivoja ja vesiposteja. Suuri osa väestöstä joutuu käyttämään juomakelvotonta vettä.

## Lähteet
* 
* 

### Viitteet
20 mm modèle F2

**20 mm modèle F2** on Ranskan laivaston käytössä oleva automaattitykki.

## Kehitys
1980-luvulla Ranskan laivasto tarvitsi 20 millimetrin aseen korvaamaan käytössä olleet Oerlikonin 20 millimetrin tykit. DCN ja GIAT tekivät sopimuksen aseen suunnittelusta. Se oli laivastolle suunniteltu versio Ranskan maavoimien M693-tykistä.

## Toimintaperiaate
Ase on varustettu kahdella 150 ammuksen lippaalla, jotka on sijoitettu putken kummallekin puolelle. Sähköinen ohjausjärjestelmä mahdollistaa kolme erilaista tulitustapaa: kertalaukauksen, kahdeksan laukauksen tai jatkuvan sarjatulen. Ampujan oikea käsi käyttää sähköistäliipaisinta. Lippaan valitsin on mekaaninen. Laukauksen jälkeen hylsy poistuu automaattisesti aseen alapuolella olevasta aukosta.

Suuntaaminen tapahtuu ampujan vartalon siirroin. Tähtäimenä on Boforsin 40 millimetrin ja Oerlikonin 20 millimetrin tykeissä käytetty optinen tähtäin.

## Käyttö
Asetta on toimitettu Belgialle, Alankomaille, Pakistanille ja Indonesialle Tripartite-luokan aluksiin, Malawille *Kasungaan* ja Saudi-Arabialle NAJA 12 -luokkaan.

Ranskan laivastossa asetta on asennettu ainakin seuraaviin aluksiin:
**[[FS Charles de Gaulle|Charles de Gaulle]]*
*Horizon-luokan fregatit
*La Fayette -luokan fregatit
*Floréal-luokan fregatit
*D'Estienne d'Orves -luokan korvetit
*Éridan-luokan miinantorjunta-alukset
*P400-luokan partioalukset
*Champlain-luokan kuljetusalukset

Tykki on myös käytössä Etelä-Afrikan CSH-2 Rooivalk -taisteluhelikopterissa.
Kéréna

**Kéréna** on maalaiskunta ja sen keskuskylä Moptin alueen Douentzan piirissä Malissa. Se sijaitsee 30 kilometriä Douentzasta itään. Kunnassa on 3&nbsp;300 asukasta (vuonna 2009).

Kérénan kunnan pinta-ala on 319,5 neliökilometriä. Se rajoittuu lounaassa Douentzan piirin Dianwélin, luoteessa Pétakan, koillisessa ja idässä Dallahin sekä etelässä Koron piirin Diankaboun kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa, jolla kohoaa muutamia matalia vuoria. Pysyviä vesistöjä ei ole.

Kuntaan kuuluu kolme kylää sekä useita pienempiä asutuksia. Asukkaiden enemmistö on fulbeja. Heidän lisäkseen kunnassa asuu dogoneja. Vallitseva uskonto on islam.

Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, lehmänpapu, maapähkinä ja maapapu sekä vihannekset. Kotieläimiä ovat naudat, lampaat, vuohet, aasit ja kamelit.

Kérénan ohi kulkee Moptin ja Gaon välinen maantie RN16. Palveluihin kuuluvat kaksi alakoulua, koulutus- ja kehittämiskeskus (CED) ja joukko koraanikouluja. Toimimatonta terveysasemaa korvaavat lähellä sijaitsevan Douentzan palvelut.

## Lähteet
Haïré

**Haïré** on maalaiskunta Moptin alueen Douentzan piirissä Malissa. Sen keskuskylä Boni sijaitsee 80 kilometriä Douentzasta itään. Kunnassa on 29&nbsp;700 asukasta (vuonna 2009).

Haïrén kunnan pinta-ala on 5&nbsp;155 neliökilometriä. Se rajoittuu idässä Douentzan piirin Homborin ja Mondoron sekä lännessä Dallahin ja Gandamian kuntiin, etelässä Koron piirin Dinangouroun kuntaan ja pohjoisessa Timbuktun alueen Gourma-Rharousin piiriin.

Kuntaan kuuluu 32 kylää. Asukkaiden enemmistö on fulbeja. Heidän lisäkseen kunnassa asuu tuaregeja, dogoneja ja bambaroita.

Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu, maapapu sekä vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Bonissa pidetään piirikunnan tärkeimmät karjamarkkinat.

Kunnan läpi kulkee Moptin ja Gaon välinen asfaltoitu maantie RN16, josta haarautuu Bonin kautta Burkina Fason Djiboon johtava reitti. Palveluihin kuuluvat koulut ja terveysasema.

## Lähteet
Francesco Moriero

**Francesco Moriero** (s. 31. maaliskuuta 1969 Lecce, Italia) on italialainen uransa lopettanut jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana.

Moriero pelasi urallaan yhteensä 287 ottelua Italian pääsarjassa Serie A:ssa edustaen Lecceä, Cagliaria, Romaa, Interiä ja Napolia. Parhaimmillaan hänen joukkueensa ylsi sarjassa toiseksi (Inter 1997–1998). Hän pelasi lisäksi 80 ottelua Italian toiseksi korkeimmalla sarjatasolla Serie B:ssä edustaen Lecceä ja Napolia. Kaudella 1987–1988 hän oli nostamassa Lecceä pääsarjaan.

Italian maajoukkueessa Moriero pelasi seitsemän A-maaottelua vuonna 1998 ja kaksi seuraavana vuonna. Pelaamissaan maaotteluissa hän teki kaksi maalia. Moriero edusti Italiaa MM-kilpailuissa 1998, joissa hän pelasi neljä ottelua.

## Lähteet
Gustaf Nessler

**Gustaf Mauritz Nessler** (6. elokuuta 1884 Maarianhamina – 16. lokakuuta 1961  Helsinki) oli suomalainen teatteriohjaaja, teatterinjohtaja ja näyttelijä. 

## Elämä ja ura
Gustaf Nesslerin vanhemmat olivat piirilääkäri Gustaf Adolf Nessler ja Aurora Maria Hultman. Nessler kirjoitti ylioppilaaksi 1904, jonka jälkeen hän opiskeli muun muassa musiikkia, estetiikkaa ja kirjallisuutta. Hän debytoi näyttelijänä Svenska Teaternissa vuonna 1910 ja työskenteli edelleen näyttelijänä Turun ruotsalaisessa teatterissa 1910–1912 ja 1914–1920. Lisäksi hän työskenteli Turun ruotsalaisen teatterin ohjaajana 1916–1917 ja johtajana 1917–1919. Vuodesta 1920 vuoteen 1939 Nessler toimi Svenska Teaternin ohjaajana, "ensimmäisenä regissöörinä". Toisen maailmansodan aikana 1939–1944 hän työskenteli Wasa Teaterin johtajana ja vuosina 1944–1956 Yleisradion ruotsinkielisen radioteatterin ohjaajana ja dramaturgina.

Nessler asetti näyttämölle muun muassa  Minna Canthin, Henrik Ibsenin, Aleksis Kiven, Molièren ja William Shakespearen teoksia sekä Franz Lehárin, Fallin ja Kálmánin operetteja. Lisäksi hän käänsi useita näytelmiä ja operetteja. Varsinaisen teatterityön ohella Nessler julkaisi teatteri- ja kirjallisuusaiheisia kirjoituksia ja oli perustamassa Suomen Näyttelijäliittoa.

## Lähteet ja viitteet
*Kotimaisia näyttämötaiteilijoita sanoin ja kuvin, Kustannusliike Opas, Viipuri 1930

## Aiheesta muualla
*Runeberg.org
Algerianarabia

**Algerianarabia** on Algeriassa puhuttava arabian puhekielimuoto. Sitä puhuu äidinkielenä noin 28 miljoonaa ihmistä, minkä lisäksi Algerian berberikielten kuten tumzabtin ja chenouan puhujat osaavat sitä toisena kielenä. Kielessä on paljon lainasanoja ranskasta, espanjasta ja turkista. Algerianarabia on Algeriassa pääkieli jokapäiväisessä puheessa, kun taas virallinen viestintä tapahtuu standardiarabiaksi.

## Lähteet
Lem

**Lem** voi tarkoittaa seuraavaa:

## Henkilöitä
* Stanislaw Lem(1921–2006), puolalainen tieteiskirjailija
* Steinar Lem (1951–2009), norjalainen kirjailija

## Muita merkityksiä
* Lem, taajama Randersin kunnassa Tanskassa
* Lem, taajama Ringkøbing-Skjernin kunnassa Tanskassa
* Lem, taajama Skiven kunnassa Tanskassa
* LEM, yhdysvaltalainen avaruusalus
* LEM, italialaisen Generalmusic-yhtiön musiikkilaitteiden tuotemerkki.
Koubéwel Koundia

**Koubéwel Koundia** on maalaiskunta Moptin alueen Douentzan piirissä Malissa. Sen keskuskylä Koubéwel sijaitsee yhdeksän kilometriä Douentzasta länteen. Kunnassa on 13&nbsp;500 asukasta (vuonna 2009).

Koubéwel Koundian kunta rajoittuu pohjoisessa Douentzan piirin Débérén, idässä Douentzan, etelässä Tédjén ja lännessä Dangol-Borén kuntiin. Seutu kuuluu Sahelin vyöhykkeeseen. Sen maisemaa leimaa idästä länteen ulottuva vuorijono.

Kuntaan kuuluu 14 kylää. Asukkaiden enemmistö on dogoneja. Heidän lisäkseen kunnassa asuu fulbeja. Vallitseva uskonto on islam.

Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Kunnan pohjoisosan läpi kulkee Moptin ja Gaon välinen maantie RN16, mutta muuten liikenneyhteydet ovat heikot. Palveluihin kuuluvat koulut. Terveyspalvelut sijaitsevat Douentzassa.

## Lähteet
Erwin Bach

**Erwin Bach** on saksalainen musiikkituottaja.

## Yhdessäolo Tina Turnerin kanssa
Erwin ja Tina Turner tapasivat levy-yhtiön juhlissa Lontoossa vuonna 1985. 27 vuoden yhdessäolon jälkeen vuonna 2013 he menivät naimisiin Sveitsin kodissaan 

## Lähteet
Parkkari

**Parkkari** on seuraavien suomalaisten henkilöiden sukunimi:

* Elli Parkkari (1907–2001), kommunisti ja puoluevirkailija
* Ilmi Parkkari (1926–1979), näyttelijä ja teatteriohjaaja
* Jukka Parkkari (s. 1945), toimittaja ja kirjailija
* Martti Parkkari (1938–2016), säveltäjä, musiikkitieteilijä ja lehtori
* Nestori Parkkari (1904–1975), kommunisti
Tay (täsmennyssivu)

**Tay** voi tarkoittaa ainakin seuraavia asioita:

* TaY, Tampereen yliopisto
* Tay, joki Skotlannissa
* Tay, Microsoftin vuonna 2016 julkaisema lyhytikäiseksi jäänyt keskustelubotti

## Henkilöitä
* Tay Garnett (1894–1977), yhdysvaltalainen elokuvanohjaaja ja käsikirjoittaja
* Molly Tay (s. 1952), malesialainen uimari
* Tay Zonday (s. 1982), yhdysvatalainen näyttelijä ja laulaja.
Acrothamnus

***Acrothamnus*** on kanervakasvien heimoon kuuluva suku. Suvun lajeja tavataan Australiassa. Osa suvun lajeista on epävirallisesti luettu toisiin sukuihin ja monilla on synonyymejä. Usein suvun lajeja on yhdistetty sukuun *[[Leucopogon]]*.

## Lajeja
* *[[Acrothamnus colensoi]]*
* *[[Acrothamnus hookeri]]*
* *[[Acrothamnus maccraei]]*
* *[[Acrothamnus montanus]]*
* *[[Acrothamnus spathaceus]]*
* *[[Acrothamnus suaveolens]]*

## Lähteet

## Aiheesta muualla
* http://plantnet.rbgsyd.nsw.gov.au/cgi-bin/NSWfl.pl?page=nswfl&showsyn=&dist=&constat=&gen=Acrothamnus&spe= 
* http://avh.ala.org.au/occurrences/search?taxa=Acrothamnus#tab_mapView
Norppa (Maini Pääläinen)

**Norppa** on Lappeenrannassa kävelykatu Oleksilla sijaitseva graniittiveistos. Maini Pääläisen tekemän veistoksen materiaali on Ylämaan pallograniitti. Se on pystytetty vuonna 1997. Patsasta suunniteltiin vuodesta 2009 siirrettäväksi Kaupunginlahdelle, ja korvattavaksi esimerkiksi Vasikka-patsaalla. Suunnitelma kuitenkin peruttiin, ja satamaan tuli vuonna 2022 puuveistos, jonka on veistänyt August Eskelinen.

## Lähteet
Rob Bironas

**James Robert Douglas "Rob" Bironas** (29. tammikuuta 1978 – 20. syyskuuta 2014) oli yhdysvaltalainen amerikkalaisen jalkapallon pelaaja. Hän oli pelipaikaltaan potkaisija. Bironas pelasi urallaan yhdeksän kautta NFL-liigan Tennessee Titansissa. Hän oli aikoinaan yksi liigan tarkimmista potkaisijoista.

## Pelaajaura
Bironas pelasi yliopistourallaan kolme vuotta Auburnin yliopistossa ja vuoden Georgian eteläisessä yliopistossa. Georgiassa hän voitti yliopistosarjan mestaruuden vuonna 2000. Bironasia ei varattu NFL:ään, joten hän meni isänsä yritykseen töihin. Vuonna 2002 hän pääsi osallistumaan Green Bay Packersin harjoitusleirille, muttei saanut paikkaa joukkueesta. Vuonna 2003 Bironas harjoitteli Tampa Bay Buccaneersin kanssa ja 2004 Pittsburgh Steelersin kanssa. Kun paikkaa ei NFL-liigassa avautunut, siirtyi Bironas pelaamaan sisällä pelattavaan AFL-liigaan. Hän pelasi kaksi kautta ammattilaisena sisäsarjassa.

Vuonna 2005 Bironas pääsi harjoitusleirin kautta Tennessee Titansin kokoonpanoon. Seuraavalla kaudella Bironas potkaisi 60-jaardisen potkumaalin, joka oli Tennesseen seurahistorian pisin. Kaudella 2007 Bironas teki NFL:n ennätyksen kahdeksalla potkumaalilla yhdessä ottelussa. Hänet valittiin samalla kaudella liigan tähdistöotteluun Pro Bowliin. Bironas oli Tennesseen potkaisija yhdeksän kauden ajan, joiden aikana hän teki 1&nbsp;032 pistettä. Hän sijoittuu Tennesseen historian pistepörssissä toiseksi.

Bironas ei saanut uutta sopimusta Tennesseehen kaudelle 2014. Hän osallistui Detroit Lionsin harjoitusleirille, ja oli huhujen mukaan yhteydessä useaan muuhun joukkueeseen. Syyskuussa 2014 Bironas oli ajamassa kotikaupungissaan, kun hän menetti autonsa hallinnan ja syöksyi ulos tieltä. Bironas vietiin sairaalaan, jossa hänet todettiin kuolleeksi.

## Lähteet
Tyttökoulu St. Trinian’s

**Tyttökoulu St. Trinian’s** on vuonna 2007 ensi-iltansa saanut Oliver Parkerin ohjaama brittiläinen komediaelokuva. Se tuli ensi-iltaan Suomessa vasta vuonna 2008 ja Yhdysvalloissa 2009. Elokuva perustuu Ronald Searlen alkuperäisiin piirustuksiin. St. Trinian’sista kertovan elokuvan ensimmäinen versio oli *[[The Belles of St. Trinian’s]]* vuodelta 1954. Uutuusversioon on myös yhdistetty joitakin edeltäjänsä juonikuvioita. Elokuvan jatko-osa on vuonna 2009 valmistunut *[[St. Trinian’s 2: Tyttökoulu aarrejahdissa]]*. Näyttelijä Rupert Everettillä on elokuvassa sekä sen jatko-osassa naisen rooli.

## Juoni
St. Trinian’sin kuuluisa ja epäsovinnainen tyttökoulu on talouskriisissä. Pankki uhkaa rehtori Camilla Frittonia konkurssilla ja näin koulua uhkaa sulkeminen. Tilanne tukaloituu entisestään, kun virkaintoinen opetusministeri ja Frittonin entinen heila Geoffrey Thwaites on päättänyt tuoda anarkistiseen kouluun kuria ja järjestystä. Oppilaitostaan rakastavat omalaatuiset ja hallitsemattomat teinitytöt eivät kuitenkaan aio alistua, ja heidän on nyt unohdettava keskinäinen kinastelunsa ja kehittää jostakin rahat koulun pelastamiseen – ja nopeasti.

## Näyttelijät

## Lähteet

## Aiheesta muualla
*
Vexillology

**Vexillology** on deadmau5:n toinen studioalbumi, joka julkaistiin 6. marraskuuta 2006. Albumin nimi tulee lippuja tutkivasta tieteestä.

## Kappaleet

## Lähteet
Acrotriche

***Acrotriche*** on kanervakasvien heimoon kuuluva suku. Suvun lajeja tavataan Australiassa.

## Lajeja
* *[[Acrotriche affinis]]*
* *[[Acrotriche aggregata]]*
* *[[Acrotriche aristata]]*
* *[[Acrotriche baileyana]]*
* *[[Acrotriche cordata]]*
* *[[Acrotriche depressa]]*
* *[[Acrotriche divaricata]]*
* *[[Acrotriche dura]]*
* *[[Acrotriche fasciculiflora]]*
* *[[Acrotriche halmaturina]]*
* *[[Acrotriche lancifolia]]*
* *[[Acrotriche leucocarpa]]*
* *[[Acrotriche manglesii]]*
* *[[Acrotriche orbicularis]]*
* *[[Acrotriche ovalifolia]]*
* *[[Acrotriche parviflora]]*
* *[[Acrotriche patula]]*
* *[[Acrotriche plurilocularis]]*
* *[[Acrotriche prostrata]]*
* *[[Acrotriche ramiflora]]*
* *[[Acrotriche rigida]]*
* *[[Acrotriche serrulata]]*
* *[[Acrotriche subcordata]]*

## Lähteet

## Aiheesta muualla
* http://plantnet.rbgsyd.nsw.gov.au/cgi-bin/NSWfl.pl?page=nswfl&showsyn=&dist=&constat=&gen=Acrotriche&spe=
Korarou

**Korarou** on maalaiskunta Moptin alueen Douentzan piirissä Malissa. Sen keskuskylä Diona sijaitsee Koraroujärven rannalla 55 kilometriä Douentzasta luoteeseen. Kunnassa on 3&nbsp;500 asukasta (vuonna 2009).

Koraroun kunnan pinta-ala on 1&nbsp;865 neliökilometriä. Se rajoittuu pohjoisessa Douentzan piirin Djaptodjin, idässä Gandamian, etelässä Débérén ja lännessä Dangol-Borén kuntiin. Pinnanmuodostukseltaan seutu on tasankoa, jonka keskellä sijaitsee Koraroujärvi.

Kuntaan kuuluu 11 kylää ja paimentolaisryhmää. Asukkaiden enemmistö on fulbeja. Heidän lisäkseen kunnassa asuu songhaita, tuaregeja ja belloja. Vallitseva uskonto on islam.

Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Bozot harjoittavat Koraroujärvellä kalastusta. Dionassa pidetään viikoittaiset markkinat.

Kunnan liikenneyhteydet ovat heikot. Palveluihin kuuluvat koulut ja terveysasema.

## Lähteet
Pinball (videopeli)

**Pinball** on Nintendon julkaisema flipperipeli, joka julkaistiin alun perin vuonna  kolikkopelinä. Peli on sittemmin julkaistu myös Nintendo Entertainment Systemille ja Virtual Consolelle.

Pelissä pelataan virtuaalista flipperiä. Ideana on pitää pallo mahdollisimman pitkään kentällä. Pelaaja pisteitä, jos pallo osuu kentässä oleviin puskureihin, kuten perinteisissä flippereissä. Pelissä on myös bonuskenttä, jossa Mario yrittää estellä pallon menemisen alas.

## Aiheesta muualla
* 
*Peli Super Mario Wikissä
Diónysos (kunta)

**Diónysos** () on Kreikan kaupunki ja samanniminen kunta (Δήμος Διονύσου, *Dímos Dionýsou*), joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 68,66 neliökilometriä ja väkiluku 40&nbsp;193. Varsinaisen Diónysoksen kaupungin väkiluku on 5&nbsp;651 (vuonna 2011). Kunnan kuntakeskus on sen suurin kaupunki Ágios Stéfanos.

Diónysos sijaitsee Pentelikon-vuoren juurella noin 19 kilometriä Ateenan keskustasta koilliseen. Nykyinen Diónysoksen kunta muodostui, kun Diónysos, Ágios Stéfanos, Ánoixi, Drosiá, Kryonéri, Rodópoli ja Stamáta yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Diónysoksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Διονύσου . Diónysoksen kunnan verkkosivut.
Kropía

**Kropía** ( eli Δήμος Κρωπίας, *Dímos Kropías*) on Kreikan kunta, joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kunnan pinta-ala on 102,0 neliökilometriä ja väkiluku 30&nbsp;307 (vuonna 2011). Kunnan kuntakeskus on Koropí.

Kropía sijaitsee Ymittós-vuoren juurella noin 14 kilometriä Ateenan keskustasta kaakkoon. Sen alue ulottuu pohjoisesta Paianían kunnan rajalta etelään Saroninlahden rannalle.

## Kunnan osat

Kropían kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δήμος Κρωπίας. Kropían kunnan verkkosivut.
Lavreotikí

**Lavreotikí** ( eli Δήμος Λαυρεωτικής, *Dímos Lavreotikís*) on Kreikan kunta, joka sijaitsee Itä-Attikan alueyksikössä Attikan alueella. Kunnan pinta-ala on 176,87 neliökilometriä ja väkiluku 25&nbsp;102 (vuonna 2011). Kunnan kuntakeskus on Lávrio.

Lavreotikí sijaitsee noin 40 kilometriä Ateenan keskustasta kaakkoon. Sen alue käsittää Attikan kaakkoisosan, mukaan lukien Soúnion niemen. Kuntaan kuuluvat saaret Archí ja Daskaleió. Alueen nimi periytyy antiikin aikaisesta Laureionista, joka sijaitsi nykyisen Lávrion kaupungin paikalla. Nykyinen Lavreotikín kunta muodostui, kun Lavreotikí, Ágios Konstantínos ja Keratéa yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Lavreotikín kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Λαυρεωτικής. Lavreotikín kunnan verkkosivut.
Markópoulo Mesogaías

**Markópoulo Mesogaías** ( eli Δήμος Μαρκοπούλου Μεσογαίας, *Dímos Markopoúlou Mesogaías*) on Kreikan kunta, joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kunnan pinta-ala on 81,84 neliökilometriä ja väkiluku 20&nbsp;040. Kunnan kuntakeskus on kaupunki nimeltä **Markópoulo**, jonka väkiluku on 9&nbsp;513 (vuonna 2011).

Markópoulon kaupunki sijaitsee Mesógeian tasangolla noin 20 kilometriä Ateenan keskustasta kaakkoon, Ateenan kansainvälisen lentoaseman eteläpuolella. Kaupunkia kutsutaan ”Mesógeian Markópouloksi” erotuksena samoin Attikan alueella sijaitsevasta Markópoulo Oropoún kaupungista. Markópoulon satamakaupunki Pórto Ráfti, virallisesti Liménas Markopoúlou, sijaitsee meren rannalla noin seitsemän kilometriä kaupungista itään. 

Kuntaan kuuluvat Aspronísian saaret, suurimpana Peratí, sekä saaret Koróni, Práso, Ráftis, Raftopoúla ja Vraóna. Kaupungin kaakkoispuolella sijaitsee Merénta-vuori. Kunnan nähtävyyksiin kuuluvat muun muassa Brauronin arkeologinen alue sekä sen yhteydessä toimiva Brauronin arkeologinen museo lähellä Vravrónan kylää.

## Kunnan osat

Markópoulo Mesogaíaksen kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δήμος Μαρκοπούλου Μεσογαίας. Markópoulo Mesogaíaksen kunnan verkkosivut.